РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-125/16

Датум, 4. август 2016. године

На основу члана 30. Закона о локалној самоуправи („Службени гласник Републике Српске“, број: 101/04, 42/05, 118/05 и 93/13), члана 38. Статута Града Бијељина („Службени гласник Града Бијељина“, број: 8/13 и 27/13) и члана 253. Закона о општем управном поступку („Службени гласник Републике Српске“, број: 13/02, 87/07 и 50/2010), а у складу са пресудом Окружног суда у Бијељини број: 12 0 U 005721 16 U од 27. јула 2016. године Скупштина Града Бијељина на наставку 46. сједнице одржаној дана 4. августа 2016. године, донијела је

**Р Ј Е Ш Е Њ Е**

**О ОГЛАШАВАЊУ НИШТАВИМ РЈЕШЕЊА** **О ИМЕНОВАЊУ В.Д. НАЧЕЛНИКА ОДЈЕЉЕЊА ЗА СТАМБЕНО-КОМУНАЛНЕ ПОСЛОВЕ И ЗАШТИТУ ЖИВОТНЕ СРЕДИНЕ У ГРАДСКОЈ УПРАВИ ГРАДА БИЈЕЉИНА**

Оглашава се ништавим у цјелини Рјешење Скупштине Града Бијељина број: 01-111-70/16 од 2. јуна 2016. године које се односи на именовање НИКОЛИЋ МИРКА за вршиоца дужности начелника Одјељења за стамбено-комуналне послове и заштиту животне средине у Градској управи Града Бијељина на основу Пресуде Окружног суда у Бијељини број: 12 0 U 005721 16 U од 27. јула 2016. године.

Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Дана 27. јула 2016. године Окружни суд у Бијељини донио је Пресуду број: 12 0 U 005721 16 U којом се поништава Рјешење о разрјешењу начелника Одјељења за стамбено-комуналне послове и заштиту животне средине у Градској управи Града Бијељина број: 01-111-69/16 од 2. јуна 2016. године због повреда одредби члана 10. тачка 1. и 4. Закона о управним споровима.

Обзиром да је Рјешењем Скупштине Града Бијељина број: 01-111-70/16 од 2. јуна 2016. године Мирко Николић именован за вршиоца дужности начелника Одјељења за стамбено-комуналне послове и заштиту животне средине у Градској управи Града Бијељина било је потребно поништити и тај акт.

На основу наведеног одлучено је као у диспозитиву овог Рјешења.

**ПОУКА О ПРАВНОМ ЛИЈЕКУ:**

Против овог Рјешења може се покренути управни спор пред Окружним судом у Бијељини. Рок за покретање управног спора је 30 дана од дана достављања овог рјешења именованом.

ДОСТАВЉЕНО: П Р Е Д С Ј Е Д Н И К

1. Именованом, СКУПШТИНЕ ГРАДА БИЈЕЉИНА

2. Одјељење за финансије

Градске управе, Драган Ђурђевић, с.р.

3. Одсјек за финансије и рачуноводство

4. Одсјек за људске ресурсе,

5. Евиденција,

6. а/а