РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-126/16

Датум, 4. август 2016. године

На основу члана 30. став (1) алинеја 19. и члана 111б. став 3. Закона о локалној самоуправи („Службени гласник Републике Српске“, број: 101/04, 42/05, 118/05 и 98/13), члана 38. став 2. тачка п) и члана 69. став 2. и 3. Статута Града Бијељина („Службени гласник Града Бијељина“, број: 8/13 и 27/13), а у складу са чланом 194.,чланом 195., и чланом 197. Закона о општем управном поступку („Службени гласник Републике Српске“, број: 13/02, 87/07 и 50/10) Скупштина Града Бијељина на наставку 46. сдједнице одржаној дана 4. августа 2016. године, донијела је

**Р Ј Е Ш Е Њ Е**

**О РАЗРЈЕШЕЊУ НАЧЕЛНИКА ОДЈЕЉЕЊА ЗА СТАМБЕНО-КОМУНАЛНЕ ПОСЛОВЕ И ЗАШТИТУ ЖИВОТНЕ СРЕДИНЕ**

**У ГРАДСКОЈ УПРАВИ ГРАДА БИЈЕЉИНА**

РАЗРЈЕШАВА СЕ дужности начелника Одјељења за стамбено-комуналне послове и заштиту животне средине у Градској управи Града Бијељина ТОМИЦА СТОЈАНОВИЋ због невршења послова у складу са Законом и актима органа Града Бијељина.

Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Дана 11. маја 2016. године 11 одборника Скупштине Града Бијељина, у складу са чланом 111б. став 3. Закона о локалној самоуправи („Службени гласник Републике Српске“, број: 101/04, 42/05, 118/05 и 98/13) и чланом 69. став 2. и 3. Статута Града Бијељина („Службени гласник Града Бијељина“, број: 8/13 и 27/13), доставили су Градоначелнику Града Бијељина Приједлог за разријешење дужности начелника Одјељења за стамбено-комуналне послове и заштиту животне средине у Градској управи Града Бијељина на мишљење. У Приједлогу за разрјешење за разлог за разрјешење је наведено да именовани није вршио послове из надлежности начелника Одјељења за стамбено-комуналне послове и заштиту животне средине у складу са Законом и актима органа Града Бијељина.

Чланом 30. став (1) алинеја 19. Закона о локалној самоуправи („Службени гласник Републике Српске“, број: 101/04, 42/05, 118/05 и 98/13) прописано је да Скупштина општине бира и разрјешава предсједника скупштине општине, потпредсједника скупштине општине, замјеника начелника општине, секретара скупштине општине, начелнике одјељења или службе и чланове сталних и повремених радних тијела скупштине општине.

2.

Чланом 111б. став (3) Закона о локалној самоуправи („Службени гласник Републике Српске“, број: 101/04, 42/05, 118/05 и 98/13) прописано је да начелника одјељења или службе разрјешава дужности скупштина општине, на приједлог начелника општине, односно Градоначелника или 1/3 одборника или на начин одређен статутом општине.

Чланом 38. став (2) тачка п) Статута Града Бијељина („Службени гласник Града Бијељина“, број: 8/13 и 27/13) прописано је да Скупштина општине бира и разрјешава предсједника скупштине Града, потпредсједника скупштине Града, замјеника Градоначелника, секретара скупштине Града, начелнике одјељења или службе и чланове сталних и повремених радних тијела скупштине Града.

Чланом 69. Статута Града Бијељина („Службени гласник Града Бијељина“, број: 8/13 и 27/13) прописано је да ако начелник одјељења или службе не врши послове у складу са Законом и актима органа Града Скупштина Града разрјешава начелника Одјељења или службе на приједлог градоначелника или најмање 1/3 одборника у Скупштини Града (став 2.) и у случају из става 2. овог члана када приједлог за разрјешење подноси 1/3 одборника, приједлог се доставља Градоначелнику, а Градоначелник доставља мишљење Скупштини Града у року од 15 дана од дана пријема приједлога (став 3.).

Поводом приједлога 11 одборника Скупштине Града Бијељина за разријешење дужности начелника Одјељења за Одјељења за стамбено-комуналне послове и заштиту животне средине у Градској управи Града Бијељина дана 26.05.2016. године Градоначелник Града Бијељина је доставио Скупштини Града Бијељина Мишљење број: 02-014-1-685/16 којим се противи поднесеном приједлогу. Градоначелник сматра да је приједлог по својој садржини непотпун и да не садржи нити један разлог који би указао на то који су то послови који нису вршени у складу са законом и актима органа Града и да није наведено у чему се састоји невршење.

Дана 29. јула 2016. године Комисија за избор и именовања Скупштине Града Бијељина, у складу са чланом 45. став 1. тачка а) Пословника Скупштине Града Бијељина („Службени гласник Града Бијељина“ број: 13/13, 2/14 и 5/14) на својој 43. сједници утврдила је приједлог Рјешења о разрјешењу начелника Одјељења за Одјељења за стамбено-комуналне послове и заштиту животне средине у Градској управи Града Бијељина са разлозима за разрјешење, што је констатовано у Записнику број:01-013-43/16 од 29. јула 2016. године.

Дана 3. августа 2016. године Комисија за прописе Скупштине Града Бијељина, у складу са чланом 51. став 1. тачка а) Пословника Скупштине Града Бијељина („Службени гласник Града Бијељина“ број:13/13, 2/14 и 5/14) на наставку своје 49. сједници разматрала је приједлог Рјешења о разрјешењу начелника Одјељења за Одјељења за стамбено-комуналне послове и заштиту животне средине у Градској управи Града Бијељина у погледу његове усклађености са Уставом, Законом и Статутом што је констатовано у Извјештају са мишљењем и предлозима број: 01-013-Н-49/16 од 3.августа 2016. године.

3.

Правилником о организацији и систематизацији радних мјеста у Градској управи Града Бијељина („Службени гласник Града Бијељина“, број: 25/15) прописано је да начелник Одјељења за Одјељења за стамбено-комуналне послове и заштиту животне средине и руководи радом Одјељења и да је одговоран за законитост и извршење послова Одјељења.

Скупштина Града Бијељина , је у складу са чланом 33. и чланом 34. Пословника Скупштине Града Бијељина („Службени гласник Града Бијељина“, број: 13/13, 2/14 и 5/14) именовала Надзорни одбор Града Бијељина који је врши контролу јавне потрошње и надзор над управљањем и располагањем имовином Града.

У Извјештају Надзорног одбора Града Бијељина о раду органа у Градској управи Града Бијељина на дан 28.7.2016. године утврђено једа je начелник Одјељења за стамбено-комуналне послове и заштиту животне средине у Градској управи Града Бијељина, који на основу члана 111а. став 5. Закона о локалној самоуправи („Службени гласник Републике Српске“, број: 101/04, 42/05, 118/05 и 98/13), члана 68. став 4. Статута Града Бијељина („Службени гласник Града Бијељина“, број: 8/13 и 27/13) и Правилника о организацији и систематизацији радних мјеста у Градској управи Града Бијељина („Службени гласник Града Бијељина“, број: 25/15) организује и руководи радом Одјељења и који је одговоран за законитост и извршење пословa Одјељења, приликом провођења поступка Јавног позива за повјеравање обављања комуналне дјелатности реконструкције, управљања и одржавања дијела јавне расвјете на подручју Града Бијељина број: 02-014-1-660/16 од 24.5.2016. године повредио одредбе члана 11. Закона о комуналним дјелатностима („Службени гласник Републике Српске“, број: 124/11) којим је прописано да када се обављање комуналне дјелатности повјерава даваоцу комуналне услуге уговором, избор најповољнијег даваоца услуга врши након споведеног поступка јавних набавки у складу са Законом о јавним набавкама („Службени лист БиХ“, број: 39/14). Надзорни одбор Града Бијељина утврдио је да је Скупштина Града Бијељина на основу члана 7. и 11. Закона о комуналним дјелатностима („Службени гласник Републике Српске“, број: 124/11) , на приједлог Градоначелника, односно начелника Одјељења за стамбено-комуналне послове и заштиту животне средине у Градској управи Града Бијељина као обрађивача Одлуке, донијела Одлуку о реализацији реконсктрукције јавне расвјете у циљу смањења потрошње електричне енергије на подручје Града Бијељина број: 01-022-32/16 од 5.4.2016. године („Службени гласник Града Бијељина“, број:7/16), а у чијем члану 3. се наводи да ће се избор најповољнијег понуђача извршити путем расписивања јавног позива. На тај начин су Градоначелник као предлагач, односно начелник Одјељења за стамбено-комуналне послове и заштиту животне средине у Градској управи Града Бијељина као обрађивач наведене Одлуке обманули одборнике у Скупштини Града Бијељина и прекршили одредбе Закона о јавним набавкама („Службени лист БиХ“ број: 39/14).

На основу наведеног одлучено је као у диспозитиву овог Рјешења.

4.

**ПОУКА О ПРАВНОМ ЛИЈЕКУ:**

Против овог Рјешења може се покренути управни спор пред Окружним судом у Бијељини. Рок за покретање управног спора је 30 дана од дана достављања овог рјешења именованом.

ДОСТАВЉЕНО: П Р Е Д С Ј Е Д Н И К

1. Именованом, СКУПШТИНЕ ГРАДА БИЈЕЉИНА

2. Одјељење за финансије,

3. Шеф Одсјека за финансије и Драган Ђурђевић, с.р.

Рачуноводство,

4. Одсјек за људске ресурсе,

5. Евиденција,

6. а/а